जयपुर के जूलरी म्यूजियम में दिखेगा ब्रिटिश कलेक्शन
सिटी रिपोर्टर } लंदनमें यूके-इंडिया ईयर ऑफ दि कल्चर के तहत 27 फरवरी को बकिंघम पैलेस में रिसेप्शन का आयोजन किया गया जिसमें हिंदुस्तान के जायकों, महक, कला और संस्कृति का उत्सव मनाया गया। इस मौके पर इंडियन हाई कमिश्नर टू यूके यशवर्धन सिन्हा, अरुण जेटली, रतन टाटा, अनुष्का शंकर, कमल हसन, श्यामक डावर, कपिल देव, डिजाइनर अनीता डोगरे, शेफ विकास खन्ना सहित कई कल्चरल एक्टिविस्ट शामिल हुए। जयपुर के ज्वैलर राजीव अरोड़ा को भी आमंत्रित किया गया था। उनसे मुलाकात के दौरान क्वीन एलिजाबेथ द्वितीय ने 22 जनवरी, 1961 की अपनी जयपुर यात्रा को याद किया। उन्होंने शेयर किया वो वाकया जब वो प्रिंस फिलिप के साथ जयपुर आई थीं और बहुत डरते हुए हाथी की सवारी की थी। उन्होंने बताया कि जयपुर में जो जूलरी म्यूजियम आने वाला है उनमें कई जूलरी पीसेस ब्रिटिश गोल्ड और सिल्वर स्मिथिंग और उनके पैटर्न से प्रेरित हैं लेकिन उन्हें जयपुर में बनाया गया है। इस प्रोजेक्ट को लाने वाले जयपुर के ज्वैलर्स राजेश अग्रवाल और राजीव अरोड़ा ने बताया कि जल्द ही सिल्वर और गोल्ड स्मिथ म्यूजियम शुरू करेंगे जिसका हैड क्वार्टर जयपुर होगा। इसमें जूलरी के अलावा ऑब्जेक्ट डे आर्ट डिसप्ले होगा, जो उन्होंने 1978 से अब तक की अपनी अलग-अलग यात्राओं के दौरान सहेजा है।
bho_Deva hin_Deva